## Odluka o osnivanju i zadaćama Hrvatskog nacionalnog odbora Svjetske izložbe EXPO "98

### NN 32/1996 (26.4.1996.), Odluka o osnivanju i zadaćama Hrvatskog nacionalnog odbora Svjetske izložbe EXPO "98

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske
(»Narodne novine«, br. 41/90, 8/91, 14/91, 53A/91, 9/92,
55/92 i 29/94), Vlada Republike Hrvatske je na sjednici održanoj
18. travnja 1996. donijela

## ODLUKU

### O OSNIVANJU I ZADAĆAMA HRVATSKOG NACIONALNOG ODBORA SVJETSKE IZLOŽBE EXPO '98

I.

Osniva se Hrvatski nacionalni odbor Svjetske izložbe Expo
'98 (u daljnjem tekstu: Odbor) kojeg čine:

- Dr. Marko Žaja, nacionalni povjerenik za Expo '98

- Ivan Šarić, zamjenik ministra kulture

- Mr. Vlado Bičanić, pomoćnik ministra poljoprivrede
i šumarstva

- Luka Znaor, načelnik Uprave za međunarodnu suradnju
u Ministarstvu turizma

- Vlado Čamić, načelnik Odjela za informatički
sustav Republike Hrvatske, Uprave za informatiku u Ministarstvu
znanosti i tehnologije

- Daša Bradičić, savjetnica za kulturu u Ministarstvu
vanjskih poslova

- Snježana Ceković, viša savjetnica u Ministarstvu
pomorstva, prometa i veza

- Maja Lukeš-Petrović, načelnica Odjela za financiranje
lokalne uprave i samouprave u Ministarstvu financija

- Željko Ostojić, načelnik Odjela pravnih poslova,
međunarodne suradnje, obnove i razvitka u Državnoj upravi
za vode

- Mr. Joško Belamarić, pročelnik Glavnog povjerenstva
Državne uprave za zaštitu kulturne i prirodne baštine,
u Splitu

- Dr. Matija Franković, načelnik Odjela za opća
pitanja zaštite okoliša u Državnoj upravi za zaštitu
okoliša.

II.

Odbor se osniva sa zadaćom da izvrši potrebne radnje
oko pripreme i sudjelovanja Republike Hrvatske na Svjetskoj izložbi
Expo '98 (u daljnjem tekstu: Izložba), koja će se od
22. svibnja do 30. rujna 1998. godine održati u Lisabonu,
pod nazivom »Oceani, nasljeđe za budućnost«.

Odbor će naročito:

- utvrditi strategiju nastupa Republike Hrvatske na Izložbi;

- izvršiti odabir podtema za predstavljanje Republike Hrvatske;

- predložiti Vladi Republike Hrvatske financijski plan sudjelovanja
na izložbi;

- organizirati i pratiti izvršavanje ugovora o sudjelovanju
Republike Hrvatske na Izložbi;

- utvrditi projektne zadatke za pojedine segmente Izložbe;

- odlučivati o izboru neposrednih nositelja pojedinih projekata;

- koordinirati aktivnosti s organizatorom Izložbe;

- podnositi Vladi Republike Hrvatske izvješće o svom
radu.

Odbor bira predsjednika i zamjenika predsjednika Odbora dvotrećinskom
većinom glasova svojih članova.

Odbor donosi i druge odluke dvotrećinskom većinom
glasova svojih članova.

III.

Sredstva za financiranje zadaća Odbora iz točke II.
osigurava Vlada Republike Hrvatske.

Dio sredstava može se osigurati iz drugih izvora.

IV.

Za provođenje aktivnosti iz točke II. Odluke, Odbor
će prema potrebi imenovati stručne timove, institucije,
te druge stručne osobe koje će neposredno realizirati
pojedine projekte.

V.

Stručne administrativne i tehničke poslove za potrebe
Odbora obavljat će Ministarstvo vanjskih poslova.

Odbor izabire tajnika koji će rukovoditi tim poslovima.

VI.

Ova odluka stupa na snagu danom donošenja, a objavit će
se u »Narodnim novinama«.

Klasa: 612-05/95-01/05
Urbroj: 5030104-96-1
Zagreb, 18. travnja 1996.

Predsjednik
**mr. Zlatko Mateša,** v. r.

Odluka, NN 32/1996-655